**Прави одмор је на планини Тари**

Тара је омиљена планина моје породице. Ове године смо били трећи пут, поново у другој половини августа јер у то време на Тари обично нема кише. Место је мирно, свуда се осећа мирис борова.
Препоручујем да нађете сместај у пансиону са исхраном, какав је "Милошев конак" јер у Калуђерским Барама имате две слабо снадбевене продавнице. Власници су врло љубазни, храна домаћа, оброци обилни, апартман велики, са дивном терасом и погледом.
Наша омиљена стаза за шетање је "Јаревац", која је ове године доста проширена и почиње код виле "Тара", тако да се можете упутити и са малим дететом. Када уђете на "Јаревац", пролазите прво преко ливада, са мочварним деоницама, потом улазите у шуму која је фасцинантна - права "столетна шума", најпре листопадна, потом мешовита и на крају четинарска око језерцета. Током шетње прескачете више пута поток који кривуда кроз шуму, неко време се иде кроз сам поток (с камена на камен), успут можете да берете купине. Код језерцета имате клупе за одмор...